b'\n_START_ARTICLE_\nLoesje\n_START_PARAGRAPH_\nLoesje (izgovor Lu\xc5\xa1je) je mednarodna organizacija, osnovana leta 1983 na Nizozemskem. V Slovenijo jo je leta 1990 "prinesel" Darko Bri\xc5\xa1ki po sodelovanju na mednarodnem ekolo\xc5\xa1kem taboru Ecotopia na Mad\xc5\xbearskem, kjer so se predstavili kot organizacija za raz\xc5\xa1irjanje pozitivnih in originalnih sloganov. Njeno poslanstvo je \xc5\xa1irjenje kreativnosti, pozitivne kritike, politi\xc4\x8dnih idej in misli, ki jih izra\xc5\xbea v obliki kratkih sporo\xc4\x8dil na plakatih, podpisanih z Loesje (nizozemsko \xc5\xbeensko ime)._NEWLINE_Organizacija je aktivna v naslednjih dr\xc5\xbeavah: Argentina, Bosna, Belgija, Katalonija, Danska, Estonija, Finska, Francija, Nem\xc4\x8dija, Mad\xc5\xbearska, Irska, Latvija, Litva, Mehika, Nizozemska, Nigerija, Poljska, Portugalska, Romunija, Rusija, Srbija, Slovenija, \xc5\xa0vedska, \xc5\xa0vica in ZDA.'